uitentuis: January 2012
Posted by Sandra at Monday, January 30, 2012 3 comments:
En so het die maande na skool verbygevlieg en is dit eintlik tyd vir Nelmari om universiteit aan te durf. Die laaste week of so was alles "vir die laaste keer" hier in Abu Dhabi, maar ek is seker om kuiertjies sal partygoedjies seker herhaal word. Dit gaan dol in die huishouding op die oomblik met die laaste kuiken wat die nes verlaat met die grootste "probleem" seker hoe kry mens alles in SA met net 56 kg (dis natuurlik my tasgewig ingereken - ek mag darem 3 goedjies saamneem). En as mens dink dis 'n probleem, dan moet mens onthou dat die plaaslike vlugte tussen Jhb en Kpst net 40 kg is :-). Ek het weereens geleer dit help niks om mens vandag oor more se probleme te kommer nie en viola die gewig het uitgesorteer en ons is binne die toelaatbare gewig vir die een vlug en met 'n "bonus" selfs binne die tweede gewig se grens.
Baie van Nelmari se "laastes" vir nou was shopping en koffiedrink by plekke en mense groet .... maar kayk waaroor ek al so baie geblog het, was een van die doen goeters. Nelmari ek hoop dat jy die nuwe jaar met net soveel vasberadenheid gaan aanpak soos wat dit lyk jy die kayak-vaart gedoen het ... jy gaan baie dae ernstig moet vasbyt.
Daar gaan sommer baie nuwe maats gemaak word in die volgende paar jaar op universiteit en miskien kan jy selfs daar 'n bietjie gaan kayak, alhoewel ek twyfel of dit op sulke see sal wees (die betrokke dag was die see nogal "rof").
En met alles gaan daar op- en aftye wees!
Onthou jou getuienis wat jy nou die aand gelewer het ... selfs in die kleinste dingetjie is daar net Een op wie jy kan vertrou in alles wat jy doen en aanpak.
Jy het in 'n moslemland jou geloof in en jou afhanklikheid van God voor getuienis verklaar en nou is dit tyd om dit ook in 'n ander land te gaan uitleef! Ons gaan jou hier mis sussie, maar ek is ook opgewonde vir jou en met jou oor al die uitdagings wat vir jou voorle!
Posted by Sandra at Saturday, January 21, 2012 3 comments:
En so was ons heeltemal versprei oor twee vastelande gedurende die Kersseisoen ... gelukkig het ek darem 'n paar foto'tjies gekry om te sien wat hulle daar aangevang het.
Die foto's is nouwel van ver afgeneem, maar dit lyk asof William homself met vlieer vlieg besig gehou het terwyl Monica nie daar was nie. Ek's seker jy het dit geniet seun en hopelik kom kuier jy gou-gou weer hier in die UAE, ek mis jou en ek is seker die dorp ook.
Dis altyd lekker om na foto's van 'n regte see te kyk, ons land is darem mooi.
Aan die foto's kan ek sien dat daar behoorlik gekuier is met alles en almal.
Kersdagete was saam met ouma in die aftree-oord, dit lyk asof dit fun was.
Nie heeltemal my tipe ontbyt nie, maar beslis my tipe uitsig. Eddie se laaste ontbyt/ete in SA voordat hy moes terugvlieg - nie die koffie wat hy hier by 'n restaurant sal kry nie :-).
Posted by Sandra at Tuesday, January 17, 2012 No comments:
Labels: Eddie SA 11
Posted by Sandra at Tuesday, January 10, 2012 4 comments:
Posted by Sandra at Wednesday, January 04, 2012 6 comments: